32. p. n. e.

Godina 32. p. n. e. je bila redovna godina koja počinje u ponedjeljak u julijanskom kalendaru. U svoje je vrijeme bila poznata kao Godina konzulstva Ahenobarba i Sosija ili, rjeđe, godina 722. Ab urbe condita. Oznaka 32. p. n. e. za ovu godinu je u upotrebi od ranog srednjeg vijeka kada je kalendarska era Anno Domini u Evropi postala glavnom metodom za imenovanje godina.

mini|Kovanica Antonija i Kleopatre izdana 32. p. n. e.
 Događaji 
 Rimskom Republikom nominalno kao konzuli upravljaju Gnej Domicije Ahenobarb i Gaj Sosije.
 proljeće - Marko Antonije, pripremajući se za eventualni oružani sukob sa Oktavijanom, sa otoka Samos dolazi u Atenu gdje postavlja svoj štab i okuplja flotu od 500 ratnih brodova i 300 transportnih brodova sa 150.000 članova posade.
 jul - Rimski Senat objavljuje rat Antoniju i egipatskoj kraljici Kleopatri VII, čime i formalno počinje Završni rat Rimske Republike (Antonijev rat). Oktavijan je proglašen vrhovnim komandantom (dux) svih rimskih snaga, a od trupa i podanika u Galiji, Hispaniji, Africi, Siciliji i Sardiniji prima zakletvu vjernosti sacramentum. Oktavijan je to postigao prisilivši prvosvećenicu Vestalki da objavi u vestalskom hramu čuvanu oporuku Marka Antonija kojom se rimske provincije navode kao ostavština za njegovu djecu, kao i planovi za velebnu kraljevsku grobnicu u Aleksandriji.
 Antonijev građanski rat: Sparta pod Euriklom, čijeg je oca Antonije dao pogubiti zbog piratstva, diže ustanak i prelazi na Oktavijanovu stranu. Lapa (današnji Argyrooupoli) kraj Atene i Kidonija na Kreti dižu ustanak protiv Kleopatre.
 Antonijev građanski rat: Konzul Gaj Sosije prelazi na Antonijevu stranu i zauzima Zakint. Grad Metone zauzima Bogud, mauretanski princ prognan od pro-oktavijanskog kralja Bokha II i pristaša Antonija.
 Antonijev građanski rat: Antonije počinje postavljati sebi vjerne garnizone na zapadnoj obali, a glavninu svoje flote koncentrira u Akcijumu, dok mu je štab smješten u Patri.

 32. p. n. e. u temama 

 Rođeni 

 Umrli 
Tit Pomponije Atik, rimski aristokrat iz reda vitezova, poznat kao Ciceronov prijatelj i korespondent (r. 109. p. n. e.)

 Reference 

 Vanjski linkovi